**Dezadaptare**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prea devreme m-ai adus

în lumea de reguli şi de constrângeri,

mamã!

Prin mâinile mele fragile

mai curg încã picãturi

din interstiţiile stelare

prin care-am trecut cândva…

În jurul meu, se-nvârt toţi cei care

se simt aici acasã,

ridicã poveri,

pe care le trec râzând

de pe un umãr pe altul,

în timp ce clipa confortabilã

le-adãposteşte somnul, visele, iubirea.

Pe când eu...

Ating lucrurile cu sufletul, mamã,

nu cu mâinile.

Degetele mele se-agaţã obsesiv

de tãcerea zilelor apuse

şi cautã dincolo de ea,

dincolo de luminã şi de întuneric,

cautã amintirile,

cautã începuturile.

Începuturile a ce, mamã?

Cã tot orbecãi prin scrumul zilelor de-odinioarã

şi nu m-aleg decât cu latente cuvinte dulci-amare.

Eu şi cuvintele ne suntem unul altuia far,

în timp ce pe sub picioarele noastre curge

întunecatul râu al clipei

şi-al obişnuinţei...

Mai ating uneori cu sufletul

câte un colţ de stea

sau câte un spin amar...

Şi, nu ştiu de ce,

din ce în ce mai deşi sunt spinii...

Şi-atunci,

la ce sã iau mai bine seama,

mamã,

în lumea de reguli şi constrângeri

în care m-ai adus?

La sufletu-mi pierdut prin lucruri

sau la mâinile

prin care simt cum pulseazã

tãcerea şi cuvântul,

lumina şi-ntunericul,

începutul şi sfârşitul?